**Adam Ollas Mattsson** (s. 30. heinäkuuta 1996 Tukholma, Ruotsi) on ruotsalainen jääkiekkopuolustaja, joka pelaa SHL-joukkue Malmö Redhawksissa.

Ura
---

### Seuraura

Ollas Mattsson on Värmdö HC:n kasvatti. Hän siirtyi 15-vuotiaana Djurgårdens IF:ään kaudeksi 2011–2012, jonka päätteeksi Ollas Mattsson voitti U16 SM:n mestaruuden. Hän debytoi seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa kaudella 2013–2014, jolloin Ollas Mattsson pelasi siellä kuusi runkosarjaottelua tehden kaksi syöttöpistettä. Djurgården nousi kauden päätteeksi SHL:ään. Heinäkuussa 2014 Ollas Mattsson teki joukkueen kanssa kaksivuotisen jatkosopimuksen.

Calgary Flames varasi Ollas Mattsonin kuudennella kierroksella 175. pelaajana NHL:n varaustilaisuudessa 2014. Kausi 2014–2015 oli hänelle tulokaskausi SHL:ssä ja Ollas Mattsson teki 34 runkosarja-, yhdessä playoff-, ja kahdessa Mestarien liigan ottelussa kaksi syöttöpistettä. Hän teki miesten pääsarjadebyyttinsä Mestarien liigassa 5. syyskuuta 2014 vieraissa saksalaista Eisbären Berliniä vastaan. Ollas Mattsson merkittiin heti Djurgårdenin ykköspuolustajapariin Daniel Fernholmin viereen. SHL-debyyttinsä hän teki 9. lokakuuta 2014 MODO Hockeyta vastaan. Ollas Mattsson sai ottelussa jääaikaa 13.06 minuuttia. Hän pelasi ison osan kaudestaan myös vielä Djurgårdenin J20-junioreissa, jossa Ollas Mattsson voitti kauden päätteeksi J20 SuperElitin mestaruuden.

Kaudella 2015–2016 Ollas Mattsson pelasi SHL:ssä 22 runkosarja- ja yhden playoff-ottelun tehopistein 1+3=4. Hän pelasi myös viisi CHL-ottelua tehopistein 1+1=2. Ollas Mattsson teki ensimmäisen miesten pääsarjamaalinsa Mestarien liigassa 4. syyskuuta 2015 sveitsiläistä EV Zugia vastaan. SHL-uransa avausmaalin hän teki 29. marraskuuta 2015 vieraissa Malmö Redhawksia vastaan. Ollas Mattsson keräsi ottelusta teholukeman +2. Hänen runkosarjansa päättyi jo joulukuussa 2015 alle 20-vuotiaiden MM-kilpailuissa tulleeseen alaraajavammaan. Ollas Mattsson kuntoutui puolivälieräsarjan aikana. Hän vahvisti myös Djurgårdenin J20-junioreita, jossa Ollas Mattsson voitti kauden päätteeksi SuperElitin mestaruuden. Huhtikuussa 2016 hän teki vuoden mittaisen jatkosopimuksen Djurgårdenin kanssa.

SHL-kauden 2016–2017 päätyttyä, maaliskuussa 2017 Ollas Mattsson siirtyi amatööritry-out -sopimuksella AHL-joukkue Stockton Heatiin, jossa hän pelasi yhdeksän runkosarjaottelua tehopistein 1+1=2. Heinäkuussa Ollas Mattsson teki seuran kanssa vuoden mittaisen AHL-sopimuksen. Samana syksynä hän osallistui myös Heatin emojoukkueen, Calgary Flamesin NHL-joukkueen harjoitusleirille. Ollas Mattssonin AHL-kausi 2017–2018 jäi vain 14 ottelun mittaiseksi leikkaushoitoa vaatineen ylävartalovamman vuoksi. Syyskuussa 2018 hän teki Heatin kanssa vuoden mittaisen jatkosopimuksen. Ollas Mattsson osallistui samana syksynä taas Flamesin NHL-joukkueen harjoitusleirille. Kaudella 2018–2019 hän teki AHL:ssä 65 runkosarjaottelussa tehot 6+12=18. Ollas Mattsson voitti myös Heatin sisäisen tehotilaston lukemalla +22.

Ollas Mattsson palasi kaudeksi 2019–2020 kotimaahansa ja siirtyi kaksivuotisella sopimuksella Malmö Redhawksiin. Hän teki SHL:n yhden kauden piste-ennätyksensä tehtyään 49 runkosarjaottelussa tehot 2+10=12. Ollas Mattsson voitti myös joukkueen sisäisen tehotilaston lukemalla +12. Toukokuussa 2020 hänen sopimustaan Redhawksin kanssa pidennettiin vuodella kevääseen 2022 saakka.

### Maajoukkueura

Ollas Mattsson pelasi alle 20-vuotiaiden MM-kilpailuissa vuonna 2016. Hänen turnauksensa päättyi kuitenkin alaraajan murtumaan puolivälieräottelussa Slovakiaa vastaan. Ollas Mattsson alle 18-vuotiaiden MM-kilpailuissa vuonna 2014. Hän pelasi myös alle 18-vuotiaiden Ivan Hlinkan muistoturnauksessa vuonna 2013, jolloin Ollas Mattsson jakoi Ruotsin sisäisen tehotilaston voiton neljän muun pelaajan kanssa lukemalla +4. Hän pelasi myös World U-17 Hockey Challengessa vuonna 2013, jolloin Ollas Mattsson voitti kultaa ja hänet valittiin turnauksen tähdistökentälliseen. Yhteensä hän on pelannut 21 nuorten ja 34 poikien maaottelua.

Ruotsin A-maajoukkueessa Ollas Mattsson on pelannut kaksi ottelua ilman tehopisteitä. Hän teki A-maajoukkuedebyyttinsä Karjala-turnauksessa 5. marraskuuta 2020 Helsingin Hartwall Arenalla Tšekkiä vastaan. Ollas Mattsson merkittiin Ruotsin kolmospuolustajapariin toisen debytantin, Gustav Backströmin viereen. Hän keräsi ottelusta teholukeman +1.

Pelityyli
---------

Elite Prospects -sivuston vuonna 2014 tekemän analyysin mukaan Ollas Mattsson on isokokoinen puolustava puolustaja, joka pelaa hyvää peruspeliä ja käyttää ulottuvuuttaan. Sivusto mainitsee hänet kokonaisvaltaiseksi pelaajaksi.

Muuta
-----

Ollas Mattssonin pikkuveli Isac pelaa puolustajana AIK IF:n J20-junioreissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Djurgårdens IF | Allsvenskan | 6 | 0 | 2 | 2 | 4 | – | – | – | – | – | U18 | 7 | 1 | 2 | 3 | 4 |
| 2014–2015 | Djurgårdens IF | SHL | 34 | 0 | 2 | 2 | 4 | 1 | 0 | 0 | 0 | 0 |
| 2015–2016 | Djurgårdens IF | SHL | 22 | 1 | 3 | 4 | 2 | 1 | 0 | 0 | 0 | 0 | JMM | 5 | 1 | 1 | 2 | 6 |
| 2016–2017 | Djurgårdens IF | SHL | 52 | 1 | 3 | 4 | 29 | 3 | 0 | 0 | 0 | 0 |
|  | Stockton Heat | AHL | 9 | 1 | 1 | 2 | 6 | – | – | – | – | – |
| 2017–2018 | Stockton Heat | AHL | 14 | 0 | 0 | 0 | 6 | – | – | – | – | – |
| 2018–2019 | Stockton Heat | AHL | 65 | 6 | 12 | 18 | 28 | – | – | – | – | – |
| 2019–2020 | Malmö Redhawks | SHL | 49 | 2 | 10 | 12 | 63 | – | – | – | – | – |
| 2020–2021 | Malmö Redhawks | SHL | 50 | 1 | 7 | 8 | 20 | 2 | 0 | 1 | 1 | 0 |
| 2021–2022 | Malmö Redhawks | SHL | 52 | 3 | 12 | 15 | 16 | – | – | – | – | – |
| 6 kautta | yhteensä | SHL | 259 | 8 | 37 | 45 | 134 | 7 | 0 | 1 | 1 | 0 |
| 3 kautta | yhteensä | AHL | 88 | 7 | 13 | 20 | 40 | – | – | – | – | – |

Lähteet
-------

* Adam Ollas Mattsson The Internet Hockey Databasessa (englanniksi)
* Adam Ollas Mattsson Eurohockey-sivustolla (englanniksi)
* Adam Ollas Mattsson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Adam Ollas Mattsson *Elite Prospects*. Everysport Media Group AB.  (englanniksi)
2. ↑  DIF överens med Ollas Mattsson *difhockey.se*.  3.7.2014. Djurgården Hockey AB. Viitattu 16.1.2017. (ruotsiksi)
3. ↑  Matches *championshockeyleague.com*.  5.9.2014. Champions Hockey League (CHL) AG. Viitattu 19.11.2020. (englanniksi)
4. ↑  Adam Ollas Mattsson *SHL.se*. SHL AB. Viitattu 19.11.2020. (ruotsiksi)
5. ↑  Matches *championshockeyleague.com*.  4.9.2015. Champions Hockey League (CHL) AG. Viitattu 19.11.2020. (englanniksi)
6. ↑  Adam Ollas Mattsson *SHL.se*. SHL AB. Viitattu 19.11.2020. (ruotsiksi)
7. 1 2  Nylanderin turnaukselle lopullinen piste - Ruotsilta myös puolustaja sivuun *Jatkoaika.com*.  3.1.2016. Jatkoaika r.y. Viitattu 19.11.2020.
8. ↑  Djurgården förlänger med Adam Ollas Mattsson *difhockey.se*.  20.4.2016. Djurgården Hockey AB. Viitattu 16.1.2017. (ruotsiksi)
9. ↑  Kisker, Brandon: Adam Ollas Mattsson Added to Roster on AHL Amateur Tryout *StocktonHeat.com*.  21.3.2017. Stockton, Calif.:  Stockton Heat Hockey Club.  Arkistoitu 3.8.2017. Viitattu 3.8.2017. (englanniksi)
10. ↑  Calgary Flamesin Twitterissä *twitter.com*.  21.7.2017. Calgary Flames. Viitattu 3.8.2017. (englanniksi)
11. ↑  TRAINING CAMP ROSTER AND SCHEDULE RELEASED *nhl.com/flames*.  14.9.2017. Calgary Flames. Viitattu 19.11.2020. (englanniksi)
12. ↑  Pike, Ryan: Rumour: Adam Ollas Mattsson headed back to Sweden *flamesnation.ca*.  18.5.2019. The Nation Network Inc. Viitattu 19.11.2020. (englanniksi)
13. ↑  Kisker, Brandon: Flames Announce Camp Roster and Schedule *StocktonHeat.com*.  13.9.2018. Calgary, AB:  Stockton Heat Hockey Club.  Arkistoitu 2.10.2020. Viitattu 19.11.2020. (englanniksi)
14. ↑  Elite Prospects - Stockton Heat *eliteprospects.com*. Everysport Media Group. Viitattu 19.11.2020. (englanniksi)
15. ↑  Winnberg, Christian: Storvuxen back klar för Redhawks *malmoredhawks.com*.  28.5.2019. Malmö Redhawks Ishockey AB. Viitattu 19.11.2020. (ruotsiksi)
16. ↑  Elite Prospects - Malmö Redhawks *eliteprospects.com*. Everysport Media Group. Viitattu 19.11.2020. (englanniksi)
17. ↑  Winnberg, Christian: Kontraktsförlängning för Ollas Mattsson *malmoredhawks.com*.  29.5.2020. Malmö Redhawks Ishockey AB. Viitattu 19.11.2020. (ruotsiksi)
18. ↑  Elite Prospects - Sweden U18 *eliteprospects.com*. Everysport Media Group. Viitattu 19.11.2020. (englanniksi)
19. ↑  CZE - SWE (Line Up) *stats.swehockey.se*.  5.11.2020. Svenska Ishockeyförbundet. Viitattu 19.11.2020. (englanniksi)
20. ↑  Game detail: 05 Nov 2020, Czech Republic - Sweden *Eurohockey.com*.  5.11.2020. European Ice Hockey Online AB & eSports.cz s.r.o. Viitattu 19.11.2020. (englanniksi)
21. ↑  Isac Ollas Mattsson *Elite Prospects*. Everysport Media Group AB.  (englanniksi)